stanford-oval/wikipedia huggingface dataset:
אסטבן צ'אבס
קריירה > מיצ'לטון - סקוט (2014 - 2021) > 2015: חמישי בוואלטה אספנייה וניצחון בטור של אבו דאבי

צ'אבס סיים במקום ה-14 הכללי בטור דה סוויס. בוואלטה אספנייה, הוא ניצח את הקטע השני לאחר שהקדים את טום דימולן בחמש שניות. הוא שמר על ההובלה עד הקטע החמישי, שם איבד אותה לאחר שסיים בשמונה שניות פיגור לאחר קיילב יואן, בן קבוצתו שניצח. אך טום דימולן סיים בפער של שתי שניות מיואן, ובכך עבר להוביל את המרוץ ביתרון של שנייה בלבד על צ'אבס. אך צ'אבס החזיר לעצמו את ההובלה קטע למחרת, לאחר שניצח את השלב והוביל בפער של עשר שניות על דימולן שהיה שני. הוא שמר על ההובלה עד הקטע התשיעי, שם שוב איבד לדימולן שניצח את השלב ביתרון של 59 שניות על צ'אבס, שחזר למקום השני. בסופו של דבר צ'אבס סיים במקום החמישי הכללי, בפער של 3:10 דקות מהמנצח פאביו ארו. הוא סיים שמיני בג'ירו די לומברדיה, וניצח את הקטע השלישי בטור של אבו דאבי, את דירוג הצעירים ואת המרוץ כולו, לאחר שהקדים את פאביו ארו ב-16 שניות, ואת ווט פולס ב-27 שניות.
קריירה > מיצ'לטון - סקוט (2014 - 2021) > 2016: ניצחון בג'ירו די לומברדיה, שני בג'ירו ד'איטליה ושלישי בוואלטה אספנייה

צ'אבס ניצח את הקטע ה-14 בג'ירו ד'איטליה, ובעקבות כך עלה למקום השלישי הכללי. הוא עלה למקום השני הכללי לאחר הקטע ה-15, בו סיים במקום השישי. לאחר התאונה של סטיבן קרוויסווייק בקטע ה-19, הוא עלה למקום הראשון הכללי אך איבד אותו לוינצ'נצו ניבאלי בקטע האחרון, וסיים במקום השני הכללי, 52 שניות פיגור אחרי ניבאלי שניצח. הוא השתתף באולימפיאדת ריו דה ז'ניירו, וסיים במקום ה-21 במרוץ אופני כביש. הוא סיים שלישי בוואלטה אספנייה, בפער של 4:08 דקות מנאירו קינטנה המנצח. הוא ניצח את מרוץ ג'ירו דל'אמיליה, אך אחד מרגע השיא בעונה הזו הגיע במונומנט האיטלקי, ג'ירו די לומברדיה, כשהוא ניצח את המרוץ לאחר שגבר במאוץ על דייגו רוסה וריגוברטו אוראן.
קריירה > מיצ'לטון - סקוט (2014 - 2021) > 2017: שני בטור דאון אנדר

צ'אבס סיים שני בטור דאון אנדר, בפיגור של 48 שניות אחרי המנצח ריצ'י פורט. בנוסף לכך, הוא סיים תשיעי גם בהראלד סאן טור. הוא השתתף לראשונה בטור דה פראנס, אך לא היה חלק ממאבקי הדירוג הכללי, וסיים במקום ה-62, סייע לבן קבוצתו סיימון ייטס, לסיים במקום השביעי. בוואלטה אספנייה, הוא סיים במקום ה-11, 16:46 דקות אחרי כריסטופר פרום שניצח. בנוסף לכך, בקטע התשיעי הוא סיים שני, אחרי אותו פרום.
קריירה > מיצ'לטון - סקוט (2014 - 2021) > 2018: ניצחון בהראלד סאן טור

הוא ניצח את הקטע השלישי בהראלד סאן טור, וניצח את המרוץ כולו לאחר שגם בני קבוצתו, קמרון מאייר ודמיאן האוסן, סיימו על הפודיום במקומות 2 ו-3. הוא ניצח את הקטע השישי בג'ירו ד'איטליה, וסיים במקום ה-72 הכללי.
קריירה > מיצ'לטון - סקוט (2014 - 2021) > 2019

צ'אבס ניצח את הקטע ה-19 בג'ירו ד'איטליה, לאחר שהיה חלק מקבוצת בריחה. הוא סיים שישי בטור של סלובניה, ובמקום ה-19 הכללי בוואלטה אספנייה.
קריירה > מיצ'לטון - סקוט (2014 - 2021) > 2020

את עונת 2020 פתח צ'אבס במדינתו קולומביה, לצורך האליפות הלאומית, צ'אבס סיים חמישי גם במקצה נגד השעון וגם במקצה הכביש. לאחר מכן התחרה בטור של קולומביה וסיים שביעי, 3:08 דקות מסרחיו היגיטה המנצח. המרוץ הבא בו התחרה צ'אבס היה יותר מחמישה חודשים, בשל פגרת הקורונה שנכפתה על הרוכבים. המרוץ היה הוואלטה אה בורגוס וצ'אבס סיים אותו במקום הרביעי, 1:26 דקות מרמקו אוונפול המנצח. גם המרוץ הבא בו התחרה צ'אבס נוצח בידי אוונפול, זה היה הטור של פולין וצ'אבס סיים אותו במקום ה-11, 3:19 דקות מאוונפול. צ'אבס התחרה ב-2020 גם בטור דה פראנס וגם בוואלטה אספניה, אך מיעט להתבלט בשני המרוצים, כשבטור סיים במקום ה-23, ובוואלטה, למרות התחלה חיובית שכללה מקום רביעי בקטע ה-1 ומקום שביעי בקטע ה-2, סיים במקום ה-27.
צ'אבס עם חולצת המוביל האדומה בוואלטה אספנייה 2015
צ'אבס רוכב עם חולצת המוביל הוורודה בג'ירו ד'איטליה 2016
פיגועי טרור נגד ישראלים בישראל ובשטחים ב-2006

| חלק מהסכסוך הישראלי-פלסטיני |
| --- | --- |
 תאריך:  שנת 2006
 מקום:  ישראל והשטחים
 סוג:  ציר זמן
 הרוגים:  28
 פצועים:  128
 
רשימת פיגועי טרור נגד ישראלים שהתרחשו במדינת ישראל ובשטחים בשנת 2006.
כרוניקה

פיגועים שיצאו מאזור יהודה ושומרון,      פיגועים שיצאו מרצועת עזה,      פיגועים שיצאו מלבנון,      פיגועים שיצאו ממצרים,      פיגועים שיצאו מישראל,      פיגועים שיצאו מירדן,      פיגועים שיצאו מסוריה,      פיגועים שיצאו מטורקיה,      פיגועים שיצאו ממדינות נוספות.
כרוניקה > ינואר

19 בינואר – הפיגוע במסעדת ראש העיר: מחבל פלסטיני משכם ביצע פיגוע התאבדות במסעדת מזון מהיר בתל אביב. 32 ישראלים נפצעו.
כרוניקה > פברואר

3 בפברואר – רקטת קאסם ששוגרה מעזה פגעה בבית בקיבוץ כרמיה, ופצעה ארבעה בני אדם, בהם תינוק בן 10 חודשים.
5 בפברואר – בפיגוע דקירה במונית שירות שהייתה בדרך לתל אביב נרצחה ישראלית ו-5 נוספים נפצעו.
10 בפברואר – ג'מאל אבו זהידי, ערבי ישראלי נרצח על ידי מחבלים פלסטינים במסגד סידנא עלי בהרצליה לאחר שחשבו שהוא משתף פעולה.
כרוניקה > מרץ

1 במרץ – בפיגוע ירי בתחנת דלק שסמוכה ליישוב מגדלים שבשומרון נרצח אלדד אביר, תושב המקום.
2 במרץ – נהג משאית נפצע באורח בינוני בפיגוע דקירה בירושלים.
28 במרץ – שני ערבים ישראלים (בהם ילד אחד) נהרגו בפיצוץ רקטת קסאם.
30 במרץ – הפיגוע בקדומים: ארבעה ישראלים נרצחו בפיגוע בכניסה ליישוב קדומים שבשומרון, בהם ילד אחד.
כרוניקה > אפריל

17 באפריל – הפיגוע בדוכן השווארמה "ראש העיר" בתל אביב: בפיגוע התאבדות שאירוע בתל אביב בקרבת התחנה המרכזית נרצחו 11 ישראלים ו-68 נפצעו. המחבל פוצץ את מטען הנפץ מחוץ למסעדת מזון מהיר לאחר שהמאבטח בכניסה מנע ממנו להיכנס למסעדה. ארגון הג'יהאד האסלאמי נטל אחריות לפיגוע יחד עם ארגון גדודי חללי אל-אקצא.
כרוניקה > מאי

7 במאי – ביום העצמאות ילדה יהודיה בת 8 מבית שמש נאנסה ונרצחה בשוק העירוני בבית שמש.
27 במאי – בפיגוע בהר מירון נפצע חייל צה"ל קל בהתקפת טיל קטיושה על בסיס הצבא בהר מירון.
כרוניקה > יוני

11 ביוני – נהג ערבי ישראלי מירושלים נרצח בכביש 443 על ידי מחבלים פלסטינים ושני נוסעים נפצעים.[דרוש מקור]
25 ביוני – בפיגוע בישראל נרצחים 2 חיילי צה"ל, חנן ברק ופבל סלוצקר חייל אחר, גלעד שליט נחטף, ו-4 חיילים נפצעו. הפיגוע בוצע על ידי מחבלים שחדרו לישראל מעזה.
25 ביוני – רצח אליהו אשרי: ישראלי נחטף ונרצח בגבעה הצרפתית בירושלים על ידי מחבלים מרמאללה, גופתו נמצאה 4 ימים לאחר מכן.
כרוניקה > יולי

12 ביולי – חטיפת חיילי צה"ל בגבול לבנון: פעילי ארגון הטרור חזבאללה תקפו שני כלי רכב של צה"ל, הרגו שלושה חיילים, חטפו שניים ופצעו קשה שלושה. בעקבות האירוע יצאה ישראל למלחמת לבנון השנייה. ב-16 ביולי 2008, שנתיים לאחר החטיפה, הוחזרו גופות שני החיילים שנחטפו לישראל כחלק מעסקה עם חזבאללה.
17 ביולי – החייל אושר דמרי נרצח בקסבה בשכם ועוד מספר חיילים נפצעים במהלך פעילות מבצעית של סיירת חרוב למעצר מחבלים בשכם העתיקה.
27 ביולי – דני יעקובי, ישראלי תושב יקיר נחטף ונרצח על ידי מחבלים פלסטינים ליד קלקיליה. גופתו נמצאה במכוניתו שנשרפה על ידי המחבלים.
כרוניקה > אוגוסט

19 באוגוסט – רועי פרג'ון, חייל צה"ל נרצח על ידי מחבל פלסטיני שירה בו באמצעות אקדח בעת שביצע בידוק ביטחוני במחסום בקעות שבבקעת הירדן. חיילים אחרים ששהו במקום חיסלו את המחבל.
כרוניקה > ספטמבר

12 בספטמבר – חייל צה"ל, רס"ב אחמד אבו זקיקה נרצח בפיגוע ירי במהלך פעילות צה"ל ליד מעבר כיסופים.
כרוניקה > נובמבר

1 בנובמבר – בפיגוע ירי בבית חנון שברצועת עזה חייל אחד נהרג.
15 בנובמבר – פטימה סלוצקר נהרגה בשדרות מרקטת קסאם שנורתה מרצועת עזה.
21 בנובמבר – יעקב יעקובוב נהרג בשדרות כתוצאה מפגיעת רקטת קסאם שנורתה מרצועת עזה.
ראו גם

פיגועי טרור נגד ישראלים בישראל ובשטחים ב-2005
פיגועי טרור נגד ישראלים בישראל ובשטחים ב-2007
הערות שוליים

↑  אבי כהן, 32 פצועים בפיגוע בדרום תל אביב, באתר ynet, 19 בינואר 2006
↑  קסאם נחת בדרום: שלושה מבוגרים ותינוק נפגעו, באתר ynet, 3 בפברואר 2006
↑  רענן בן-צור ואבי כהן, מחבל רצח נוסעת ודקר עוד 5 במיניבוס בפ"ת, באתר ynet, 5 בפברואר 2006
↑  ג'מאל אבו זהידי, באתר לעד
↑  אפרת וייס, הרוג ופצוע קשה בשני פיגועי ירי בשומרון, באתר ynet, 1 במרץ 2006
↑  דף לזכר אלדד אביר, באתר מועצה אזורית שומרון
↑  אפרת וייס, פיגוע דקירה בירושלים: מחבל דקר נהג משאית, באתר ynet, 2 במרץ 2006
↑  חלאד אל זיאדאת, באתר לעד
↑  "Middle East | Bomber strikes Israeli settlement". BBC News. 2006-03-31. נבדק ב-2019-03-06.
↑  אבי כהן, 9 הרוגים ו-68 פצועים בפיגוע בדרום תל-אביב, באתר ynet, 17 באפריל 2006
↑  נתיב נחמני‏, פלסטיני הורשע ברצח ילדה בת 8 מבית שמש, באתר וואלה, 16 ביולי 2008
↑  טיל קטיושה נחת בבסיס צה"ל בצפון, באתר ynet, 28 במאי 2006
↑  By GREG MYRE and STEVEN ERLANGERJULY 13, 2006 (2006-07-13). "Israelis Enter Lebanon After Attacks - The New York Times". Nytimes.com. נבדק ב-2019-03-06.
↑  אפרת וייס ועלי ואקד, רופא מיקיר נרצח ונתגלה במכונית ליד קלקיליה, באתר ynet, 28 ביולי 2006
↑  אבי כהן, ההרוג בבקעה: הרביעייה איבדה אח, באתר ynet, 20 באוגוסט 2006
↑  אפרת וייס, מחבל הרג חייל במחסום בבקעה, באתר ynet, 19 באוגוסט 2006
↑  חנן גרינברג, חייל צה"ל נהרג בבית חנון, באתר ynet, 1 בנובמבר 2006
↑  פטימה סלוצקר, באתר לעד
↑  יעקב יעקובוב, באתר לעד
| פיגועי טרור נגד ישראלים בעשור הראשון של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • > |  |
| פיגועים נגד ישראלים שבוצעו בחו"ל | הפיגוע בדלפק אל על בנמל התעופה של לוס אנג'לס (4 ביולי 2002) • הפיגועים במומבסה (28 בנובמבר 2002) • הפיגוע בשגרירות ישראל בטשקנט (30 ביולי 2004) • מתקפת הטרור בסיני (7 באוקטובר 2004) • הפיגוע בשגרירות ישראל במאוריטניה (1 בפברואר 2008) • מתקפת הטרור במומבאי (26 בנובמבר 2008) |  |
 1948–1999 • 2000–2009 • 2010–2019 • 2020–2029
חיסון נגד COVID-19

תיאור סכמטי של הנגיף
חיסון נגד COVID-19 הוא חיסון שמטרתו להקנות חסינות נרכשת כנגד מחלת נגיף קורונה 2019 (COVID-19). במהלך מגפת הקורונה העולמית נערכו יותר מ-200 ניסיונות מקבילים לפיתוח סוגי חיסון, תוך התבססות על טכנולוגיות חיסונים שונות. לקראת סוף שנת 2020 כ-60 חיסונים נמצאו בשלבים של ניסויים קליניים בבני אדם. בדצמבר 2020 ובינואר 2021 אושרו מספר חיסונים באישור חירום חריג לשימוש על ידי רשויות הבריאות העולמיות (כמו מנהל המזון והתרופות האמריקאי). ברגע קבלת האישור מדינות רבות החלו במבצעי חיסון נרחבים, בהתאם למדיניות שפיתחו. באוגוסט 2021 ניתן לראשונה אישור קבוע לחיסונים.
פיתוח החיסון

עבודות המחקר שבוצעו בשנים קודמות לפיתוח חיסון נגד נגיפי SARS-CoV ו-MERS-CoV – זנים אחרים של נגיף קורונה, אשר חוללו התפרצויות קטנות מוקדם יותר במאה ה-21 (סארס ו-MERS, בהתאמה) – סייעו לצבור ידע רב על אודות המבנה והאופן שבו מתפקדים נגיפי קורונה, ובכך תרמו משמעותית להאצת הפיתוח של החיסון במהלך 2020 באמצעות פלטפורמות טכנולוגיות מגוונות. נכון לאוקטובר 2020 היו 321 חיסונים שונים אשר הפכו למועמדים העיקריים להפוך לחיסון העיקרי שייבחר לשימוש - עלייה פי 2.5 בכמות המועמדים העיקריים מאז אפריל 2020. אף על פי שפיתוח החיסונים נעשה במהירות חסרת תקדים, כל החיסונים עברו את מלוא מבדקי הבטיחות והיעילות להם נדרשו, והניסויים עברו ביקורת מצד גופים חיצוניים אשר פיקחו על התהליך, כמו בכל חיסון אחר. למרות היקף הניסויים, אובדן המעקב היה נמוך משמעותית מהממוצע במחקר. מטא-אנליזות של אובדן מעקב מצאו שאובדן מעקב ממוצע במחקר קליני עומד על 6%, ואילו אובדן המעקב במחקר של פייזר בעת הפיתוח עמד על פחות מ-0.4% (סה״כ 166 מתוך 37,796), וזאת במחקר בינלאומי על עשרות אלפי אנשים שתוכנן ובוצע בלוח זמנים אינטנסיבי. מעל 99.6% מהנבדקים השלימו את הניסוי.
ארגון הבריאות העולמי, הקואליציה לחדשנות ולמוכנות למגפות (אנ'), וכמו גם קרן ביל ומלינדה גייטס ואחרים מממנים את המחקרים ומספקים גם את המשאבים הארגוניים הנחוצים לפיתוח מספר חיסונים שיסייעו למנוע את המשך ההתפשטות של מגפת הקורונה. ארגון הקואליציה לחדשנות ולמוכנות למגפות, אשר עומד מאחורי קרן על סך 2 מיליארד דולרים המושקעים בפיתוח מהיר של המועמדים העיקריים לחיסונים הפוטנציאלים, ציין בספטמבר שהנתונים הקליניים שיסייעו לקבל החלטה בדבר אשרור החיסונים עשויים להיות זמינים עד סוף 2020. ב־4 במאי 2020, ארגן ארגון הבריאות העולמי אירוע התרמה טלוויזיוני (אנ'), במהלכו נאספו 8.1 מיליארד דולרים מ-40 מדינות, במטרה לתמוך בפיתוח מהיר של חיסונים למניעת המשך ההתפשטות נגיף הקורונה.
פיתוח החיסון > סוגי החיסונים שפותחו

ישנם מספר סוגי טכנולוגיות חיסונים שפותחו ברחבי העולם:
חיסוני mRNA – חיסונים המשתמשים במקטעי RNA שליח (mRNA), המוחדרים באמצעות ליפוזומים על מנת לייצר תגובה חיסונית. לדוגמה החיסונים של חברות פייזר ומודרנה. מקטעי ה-mRNA יוצרים חלבון דומה לחלבון במעטפת נגיף הקורונה, וכך הגוף מייצר נגדו נוגדנים. חיסון זה קל וזול להפיק (יותר מעלויות של אחסון הווירוס עצמו), ולכן הפיתוח שלו היה מהיר יותר. החסרון הוא בהפצתו, הדורשת תנאי קירור קיצוניים. מדובר בטכנולוגיה חדשה יחסית. יתרון נוסף הוא שאי אפשר להידבק בקורונה ממנו, כיוון שהחיסון אינו מכיל את הנגיף.
חיסונים המשתמשים בחלבון מלאכותי ממעטפת הווירוס - טכנולוגיה שקיימת זמן רב בשוק החיסונים. לדוגמה החיסון של חברת נובהוקס (אנ'). גם כאן מפיקים באופן מלאכותי חלבון של וירוס הקורונה וכך מעוררים תגובה חיסונית, ללא צורך בחשיפה לווירוס עצמו. קל לייצור, ולא דורש אחסון מיוחד.
חיסונים המתבססים על וירוס מומת – טכנולוגיה מאוד ותיקה בייצור חיסונים. אך החיסונים שנוסו על בני אדם, לא עוררו תגובות חיסוניות מספיקות לחיסון. לדוגמה החיסון הסיני של סינובאק (Sinovac). קשה להפיק חיסון זה בכמויות גדולות, בגלל הצורך באחזקת הווירוס החי במתקנים מיוחדים.
פיתוח החיסון > החיסונים שאושרו לשימוש לפחות במדינה אחת

בין החיסונים שאושרו לשימוש לפחות במדינה אחת נמנים:
BNT162b2 (פייזר, ארצות הברית)
mRNA-1273 (מודרנה, ארצות הברית)
AZD1222 (אסטרהזניקה, בריטניה)
Gam-COVID-Vac‏ (Biocad, רוסיה)
CoronaVac (אנ') (סינובאק, סין)
Ad5-nCoV (אנ')‏ (CanSinoBIO (אנ'), סין)
BBIBP-CorV (אנ') (סינופארם, סין)
BBV152 (קובקסין) (בהרט ביוטק (אנ'), הודו)
EpiVacCorona (וקטור, רוסיה)
Ad26.COV2.S (אנ') (ג'ונסון אנד ג'ונסון, ארצות הברית)
ZF2001 (אנ') ‏ (האקדמיה הסינית למדע (אנ'), סין)
CoviVac (מרכז צ'ומאקוב, רוסיה)
Abdala (vaccine) (אנ')‏ (מרכז להנדסה גנטית וביוטכנולוגיה (אנ'), קובה)
סוברנה (אנ')‏ (מכון פינליי, קובה)
QazCovid-in (אנ')‏ (מכון המחקר לבעיות בטיחות ביולוגית, קזחסטן)
ברקת (חיסון) (אנ')‏ (שיפא, איראן)
VACSERA (בשיתוף עם סינובאק, מצרים)
ZyCoV-D (אנ') (קדילה, הודו)
turkovac (טורקיה)
Covovax (הודו)
Corbevax (אנ') (הודו)
בסוף דצמבר 2020 החלו מספר ניסויים קליניים בילדים ומתבגרים, וכן פורסמו כוונות לחסן ילדים.
עם השינויים בנגיף הקורונה והתפתחות זנים חדשים, פותחו חיסונים מותאמי זן. ב-31 באוגוסט 2022, העניק ה-FDA אישור חירום המתיר לראשונה חיסון מסוג זה. פותחו גם שילובי חיסונים. לדוגמה, מספר חברות פיתחו חיסון המשלב בזריקה אחת חיסונים נגד נגיפי קורונה, שפעת ו-RSV.
הפצת החיסון > חיסונים מזויפים

במעצרים שביצע ארגון האינטרפול בתחילת 2021 נמצאו אלפי מנות של חיסונים מזויפים בדרום אפריקה ובסין. האינטרפול הזהירו את הרשויות ברחבי העולם מפני רכישת חיסונים מספקים קטנים ללא אישור מסודר.
ביקורת

| --- | --- |
 :  ראו גם – מידע כוזב על מגפת הקורונה
כמו נגד חיסונים רבים, גם נגד חיסון הקורונה ישנן שמועות וטענות שמוצפות על ידי אנשים שמתנגדים לו. ארגוני הבריאות העולמיים מנסים להרגיע חששות סביב החיסון ומעלים טענות נגדיות. חלק מהחששות סביב החיסון דומות לטענות הקבועות שמעלים מתנגדי חיסונים כנגד כל חיסון קיים, כמו טענות בדבר חומרים רעילים או אלרגניים בחיסון. ישנן גם חששות העולים בעיקר מהמהירות בה פותח החיסון. יש הטוענים כי פיתוח החיסון היה מהיר במיוחד כיוון שחברות התרופות דילגו על שלבים בתהליכי הבדיקה. חשש נוסף נובע מכך שעדיין לא יודעים מה הן תופעות הלוואי ארוכות הטווח של החיסון. החיסונים המשתמשים בטכנולוגית mRNA עוררו חששות רבים. גם כיוון שאלה הם החיסונים הראשונים הניתנים בקנה מידה כזה בטכנולוגיה הזאת, כמו גם חששות שהופרכו על שינוי בגנום האנושי.
ראו גם

פיתוח תרופות וחיסונים למחלת COVID-19
חיסון פייזר-ביונטק נגד COVID-19
מגפת הקורונה
מבצע לתת כתף
תו ירוק
הגר

ערך זה עוסק בשפחתה של שרה. אם התכוונתם למשמעות אחרת, ראו .
הִנֵּה נָא עֲצָרַנִי ה' מִלֶּדֶת, בֹּא נָא אֶל שִׁפְחָתִי, אוּלַי אִבָּנֶה מִמֶּנָּה...

— בראשית, ט"ז, ב'
הָגָר היא דמות מקראית, שפחתה של שרה. היא הפכה לפילגשו של אברהם וילדה את ישמעאל. סיפורה מופיע בספר בראשית, בפרקים ט"ז וכ"א.
מוצאה של הגר

על פי המקרא מוצאה במצרים העתיקה. חז"ל ציינו במדרש שהייתה בתו של מלך מצרים, וכשזה התפעל משרה, נתן לשרה את בתו לשפחה כדי שתהיה בחברה טובה בעת ירידת אברהם למצרים:
”אמר רבי שמעון בר יוחיי: הגר בת פרעה הייתה. כיוון שראה פרעה מעשים שנעשו לשרה בביתו, נטל בתו ונתן לה. אמר: מוטב תהא בתי שפחה בבית זה, ולא מטרונה (גבירה) בבית אחר.” (בראשית רבה, פרשה מ"ה, פסקה א')
הפיכתה לפילגש

שרה נתנה את הגר לאברהם לאשה לאחר שראתה שהיא עצמה לא הצליחה ללדת. על פי הפירוש הרגיל שרה רצתה שהגר תלד והילד יחשב כשייך לגבירה. ניתן לראות שיקולים דומים והקבלות לסיפור זה בסיפור על רחל, לאה ושפחותיהן אשר ניתנו ליעקב. על פי המדרש קיוותה שרה שהמעשה יוביל לכך שהיא עצמה תזכה לבן לאחר שנים של עקרות.
הגר הרתה והחלה לזלזל בשרה. שרה, בתגובה, פנתה אל אברהם בכעס וספרה לו על הדבר. אברהם הותיר את ההחלטה בנושא בידיה של שרה וזו עינתה את הגר עד שברחה. ”וַיֹּאמֶר אַבְרָם אֶל-שָׂרַי, הִנֵּה שִׁפְחָתֵךְ בְּיָדֵךְ עֲשִׂי-לָהּ הַטּוֹב בְּעֵינָיִךְ, וַתְּעַנֶּהָ שָׂרַי, וַתִּבְרַח מִפָּנֶיהָ” (בראשית טז ט). פרשנים מייחסים למילה "ותענה" דרגות שונות של חומרה, מפירוש האומר כי עינוי הוא יחס של פקוד ומפקד. הפירוש המדרשי נשען על שימוש דומה שנעשה בשורש מאוחר יותר באותו פרק - "שובי אל גבירתך והתעני תחת ידה", עד לפירוש המקצין בחטא העינוי שעינתה שרה את הגר ורואה בעינויים של ישראל בעתיד על ידי בני הגר עונש על עינוי זה.
בהמשך ספר בראשית מסופר ששרה ביקשה מאברהם שיגרש הוא את הגר ”וַתֹּאמֶר לְאַבְרָהָם, גָּרֵשׁ הָאָמָה הַזֹּאת וְאֶת-בְּנָהּ, כִּי לֹא יִירַשׁ בֶּן-הָאָמָה הַזֹּאת עִם-בְּנִי עִם-יִצְחָק” (בראשית כא י). הגר ברחה אל המדבר ושם פגשה מלאך שברך אותה וציווה עליה לשוב אל שרה ולקרוא לבנה ישמעאל (ספר בראשית, פרק ט"ז). על פי בשורת המלאך, ישמעאל עתיד להיות פרא אדם. הגר קראה לבאר לחי ראי, ולמלאך אל-ראי וחזרה אל אברהם.
גירוש הגר וישמעאל

לאחר הולדת יצחק, שרה ראתה את ישמעאל מצחק ומכיוון שלא רצתה שישמעאל יירש את אברהם יחד עם יצחק, בקשה מאברהם לגרש אותו ואת הגר. אברהם חש לא בנוח עם המצב אך האל אמר לו לבצע את דרישת שרה. הגר נשלחה מבאר שבע. אברהם צייד אותה בלחם ומים.
בהליכתה במדבר הגר מאבדת את הדרך, נגמרים לה המים וישמעאל הצמא גוסס. לאחר שנגמרו המים משליכה הגר את ישמעאל בנה תחת שיח, והתיישבה במרחק מה ממנו כדי לא לראות במותו. הגר היא הדמות הראשונה בתנ"ך שמסופר אודות בכיה: ”וַתַּשְׁלֵךְ אֶת-הַיֶּלֶד תַּחַת אַחַד הַשִּׂיחִם... וַתֵּשֶׁב מִנֶּגֶד וַתִּשָּׂא אֶת-קֹלָהּ וַתֵּבְךְּ”. אל הגר מתגלה מלאך שאומר לה שהאל שמע את בכיו של ישמעאל והראה להגר באר מים (ספר בראשית, פרק כ"א). הגר נשארה במדבר פארן, שם גדל בנה והפך לקשת, לוחם המתפרנס על ציד בחץ וקשת, והיא השיאה אותו לאישה ממצרים.
על התנהגותה של הגר יש ביקורת רמוזה בטקסט המקראי: ראשית, "השלכתו" אל מתחת לשיחים לא מבטאת קרבה, דאגה או אינטימיות כי אם אכזריות (בת לוי שמה את משה בתיבה על שפת היאור, אולם אחי יוסף משליכים אותו אל הבור). גם התרחקותה ממנו בשעה קשה כזו מפליאה והיא זוכה לביקורת מהמלאך – "שמע אלוהים אל קול הנער..." – אלוהים שמע את קולו של הנער אך נראה שהגר לא שמעה, הגר כל כך התרחקה – "הרחק, כמטחווי קשת" – כך שאפילו את בכיו של בנה לא שמעה. מכאן ואילך נראה שישמעאל ייאלץ להתמודד עם חוויית הנטישה הכפולה. הן זו של אביו והן זו של אמו.
הגר כקטורה

על פי פירוש חז"ל, דמותה של קטורה המוזכרת אף היא כאשתו של אברהם היא הגר עצמה, שכונתה קטורה ”על שם שנאים מעשיה כקטֹרת, ושקשרה פתחה שלא נזדווגה לאדם מיום שפרשה מאברהם” (רש"י, בראשית, כ"ה, א').
ייצוגיה בתרבות

בנצרות, על פי "האיגרת אל הגלטים", סיפור הגר ושרה הוא אלגוריה לשתי הבריתות: את החדשה מייצגת שרה, ואת הישנה הגר:
כִּי כָתוּב שְׁנֵי בָנִים הָיוּ לְאַבְרָהָם הָאֶחָד מִן-הָאָמָה וְהַשֵּׁנִי מִן-הַחָפְשִׁיָּה׃ וּבֶן-הָאָמָה נוֹלַד לְפִי הַבָּשָׂר וּבֶן-הַחָפְשִׁיָּה עַל-פִּי הַהַבְטָחָה וְהַדְּבָרִים הֵם מָשָׁל כִּי אֵלֶּה הֵן שְׁתֵּי הַבְּרִיתוֹת הָאַחַת מִן-הַר סִינַי הַיּוֹלֶדֶת לְעַבְדוּת וְהִיא הָגָר׃ כִּי-[הָגָר] סִינַי הוּא הַר בַּעֲרָב וְהוּא כְּנֶגֶד יְרוּשָׁלַיִם שֶׁל-עַתָּה כִּי-בְעַבְדוּת הִיא עִם-בָּנֶיהָ׃ אֲבָל יְרוּשָׁלַיִם לְמַעְלָה חָפְשִׁיָּה הִיא וְהִיא אֵם כֻּלָּנוּ
הגר אינה מוזכרת בקוראן, אבל הפרשנות המסורתית באסלאם מייחסת את סיפור הגר וישמעאל לפסוק: ”הנה הושבתי מצאצאי בעמק לא מקום זרע אצל ביתך הקדוש, אלוהינו, למען יערכו התפילה.” (קוראן, פרשת אברהם, בתרגום יואל ריבלין) בחג' נוהגים עולי הרגל לרוץ בין הגבעות א-צפא ואל-מרוואה, שם על פי המסורת הלכה הגר הלוך ושוב שבע פעמים עד שמצאה מים מבאר זמזם.
בתרבות העממית שמשה הגר כסמל לאסלאם. כך למשל, אומר סרגיי איוונוביץ' ללווין ברומן אנה קארנינה: ”בקרב העם עדיין חיה המסורת על אנשים פראווסלאבים המתענים תחת עול 'בניה הטמאים של הגר'.”.
דמותה הוזכרה בספרו של מאיר שלו ראשית.
ראו גם

עץ משפחה של דמויות מקראיות - מתרח ועד שלמה
לקריאה נוספת

דורון לוריא, מלכים בשר ודם: התנ"ך באמנות המאות ה־16 עד ה־19, מוזיאון תל אביב לאמנות, 2005, גירוש הגר וישמעאל, עמ' 32-28
חנה ספראי, דמותה של הגר בספרות חכמים. בתוך רביצקי, רות, (עורכת). נשים ישראליות כותבות על נשות ספר בראשית .תל אביב: למשכל, 2008.עמ' 164–172. (הספר בקטלוג ULI)
אביבה שוסמן, הגר וישמעאל באסלאם. בתוך רביצקי, רות, (עורכת). נשים ישראליות כותבות על נשות ספר בראשית .תל אביב: למשכל, 2008.עמ' 174–184.
פנינה גלפז-פלר, ויולד – יחסי הורים בסיפור ובחוק המקראי. ירושלים: כרמל, 2006. עמ' 207–214.
יאיר זקוביץ ואביגדור שנאן, גם כך לא כתוב בתנ"ך. תל אביב: ידיעות ספרים 2004. פרק ח' 'כרחם אב על בנים' :סיפור גירוש הגר וישמעאל ובמדרש פרקי דרבי אליעזר. עמ' 99–109. (הספר בקטלוג ULI)
רות ברטל, ותהי לו לאשה, ויאהבה - האמהות והאבות בראי האמנות המערבית, הוצאת כרמל, 2018, הפרק "היריבות בין שרה להגר", עמ' 201–233.
ד"ר יוחנן קאפח ויחיאל צייטקין, משפחות מבראשית : משפחת אברהם ושרה. חיפה : שאנן - המכללה האקדמית הדתית לחינוך, תשע"ח 2018. (הספר בקטלוג ULI)
הערות שוליים

↑  יש מחלוקת פרשנים וחוקרים לגבי טיבה השימוש בשורש צח"ק בבניין פיעל. בכל מקרה, מדובר במעשה ששרה רואה באור שלילי. האפשרויות הפרשניות השונות כוללות מעשים מיניים מגונים, התחזות של ישמעאל ליצחק ועוד.
↑  לפי חוקי חמורבי, אשר שימשו כקודקס חוקי במרחב הכנעני באותה תקופה, את הירושה מקבל הבן הבכור גם אם הוא בן האמה. כדי להימנע מכך - יש לגרש את האמה ואת בנה. כך בדיוק מבקשת שרה.
↑  מאיר שלו, "ראשית": פעמים ראשונות בתנ"ך
↑  יונתן גרוסמן, אברהם, ידיעות ספרים, עמ' 162-182
↑  כדי שהקו יסמן הורות עליו לרדת למטה
↑  אנה קארנינה, חלק 8 פרק 15, (תרגום: רנה ליטוין)
↑  מאיר שלו, ראשית, תל אביב: הוצאת עם עובד, 2008.
תבנית:מעטפת תרשים
| ספר בראשית |
| --- | --- | --- |
| פרשת בראשית | בריאת העולם • תוהו ובוהו • רקיע • המים העליונים • בריאת אדם וחוה • אדם וחוה • פרייה ורבייה • גן עדן • נחש הקדמוני • חטא עץ הדעת • קללת האדם והאשה • עץ החיים • קין והבל • שירת למך • מעשה בני האלוהים |  |
| פרשת נח | תיבת נח • המבול • ברית הקשת • שבע מצוות בני נח • שכרות נח • תולדות בני נח • מגדל בבל |  |
| פרשת לך לך | מסע אברהם לארץ כנען • ירידת אברהם למצרים • פרידת אברהם ולוט • מלחמת ארבעת המלכים את החמישה • מלכי-צדק • ברית בין הבתרים • בריחת הגר ולידת ישמעאל • ברית המילה |  |
| פרשת וירא | ביקור המלאכים באוהל אברהם • מהפכת סדום ועמורה • לוט ובנותיו • ירידת אברהם לגרר • גירוש הגר וישמעאל • ברית אברהם ואבימלך • עקדת יצחק |  |
| פרשת חיי שרה | רכישת מערת המכפלה • מציאת אישה ליצחק • נישואי אברהם וקטורה • תולדות ישמעאל |  |
| פרשת תולדות | לידת יעקב ועשו • מכירת הבכורה • ירידת יצחק לגרר • הריב על הבארות • ברית יצחק ואבימלך • גנבת הברכות • בריחת יעקב מעשו |  |
| פרשת ויצא | חלום יעקב • נישואי יעקב עם רחל ולאה • לידת בני יעקב • מעשה הדודאים • בריחת יעקב מלבן • ברית יעקב ולבן |  |
| פרשת וישלח | מפגש יעקב ועשו • מאבק יעקב והמלאך • מעשה שכם ודינה • מעשה שמעון ולוי • קיום הנדר בבית אל • מות רחל וקבורתה • מעשה ראובן ובלהה • פרשת שמונת מלכי אדום |  |
| פרשת וישב | מכירת יוסף • מעשה יהודה ותמר • לידת פרץ וזרח • יוסף ואשת פוטיפר • חלומות שר המשקים ושר האופים |  |
| פרשת מקץ | חלומות פרעה • ירידת אחי יוסף למצרים |  |
| פרשת ויגש | התוודעות יוסף לאחיו • ירידת יעקב למצרים • מכירת ארץ מצרים לפרעה |  |
| פרשת ויחי | שבועת יוסף ליעקב • ברכת אפרים ומנשה • ברכת יעקב לבניו • מות יעקב וקבורתו |  |
| דמויות מרכזיות | אדם וחוה • קין והבל • נח • אברהם ושרה • לוט • הגר וישמעאל • יצחק ורבקה • עשו • יעקב רחל ולאה • בלהה וזלפה • ראובן • שמעון • לוי • יהודה • תמר • יששכר • זבולון • דן • נפתלי • גד • אשר • יוסף • בנימין |  |
ספר בראשית • ספר שמות • ספר ויקרא • ספר במדבר • ספר דברים
| --- | --- |
בקרת זהויות :  NLI: 987007311281505171  PLWABN: 9810636243705606  GND: 118956604  LCCN: n89651497  NKC: jo20241234726  NLA: 65317334  SELIBR: 327845  SUDOC: 059942061  VIAF: 16377729   WorldCat (עם VIAF): 16377729 
הִנָּךְ הָרָה וְיֹלַדְתְּ בֵּן וְקָרָאת שְׁמוֹ יִשְׁמָעֵאל כִּי שָׁמַע ה' אֶל עָנְיֵךְ.

— בראשית, ט"ז, י"א
כִּי לֹא יִירַשׁ בֶּן הָאָמָה הַזֹּאת עִם בְּנִי עִם יִצְחָק.

— בראשית, כ"א, י'
גירוש הגר וישמעאל - ציור מעשה ידי יאן ויקטורס. שמן על בד.